stanford-oval/wikipedia huggingface dataset:
Wild Dances
באירוויזיון

לאחר שהעפיל השיר מהמקום השני בחצי הגמר לגמר אירוויזיון 2004, הוא זכה ב-280 נקודות בגמר, וזו הייתה הזכייה הראשונה של אוקראינה באירוויזיון. עם הניצחון הזה, אוקראינה הפכה למדינה הסובייטית לשעבר השלישית שזוכה בתחרות, אחרי אסטוניה ולטביה. השיר זכור בזכות הופעה אנרגטית, אותה נתנה רוסלנה בתלבושת עור, בהשראת זינה: הנסיכה הלוחמת והמסורת האתנית של אוקראינה (אנ'). העבודה על השיר נמשכה כשלושה חודשים. העריכה והנדסת הסאונד נעשו על ידי רוסלנה יחד עם מומחים מקייב, לונדון וניו יורק. השיר נקנה בזכויות יוצרים בלעדיות בווייטנאם על ידי הזמרת והיוצרת הווייטנאמית הו קווין הואונג (אנ'). יש לה גרסה וייטנאמית משלה לשיר, בשם "Vũ điệu hoang dã".
שימוש במדיה

השיר משמש בפסקול של משחק הווידאו "Grand Theft Auto IV" משנת 2008. המתעמלת האמריקאית ואלופת העולם לשנת 2011, ג'ורדין ויבר, חשפה שהיא משתמשת בשיר הזה כמוזיקת האימון שלה. הסינגל נכלל באלבום האוסף הרשמי שנקרא "The Very Best of Eurovision" שחגג את יום השנה ה-60 לתחרות.
קליפ

הקליפ הרשמי של השיר שודר לראשונה ב-6 במאי 2004 (לפני האירוויזיון) ב-MTV רוסיה בתוכנית "12 Angry Viewers", אך זכה לשריקות בוז מהקהל. הצילומים התרחשו בבניין הנטוש של "ארמון הקרח", אשר שמו שונה ל"ארמון הקרחון" על ידי אנשי הצוות של רוסלנה מכיוון ששום ציוד חימום שהובא לא יכול היה לחמם את האוויר הקר של הבניין הענק לרמה נוחה. הבניין קושט בבטון צלול וחלונות ללא זכוכית. למרות התסריט של הווידאו-קליפ, שסיפק אש מתמדת בחביות גדולות, לפידים על הבמה, חיבורי תיל ואפילו משליך להבות צבאי אמיתי, רק "הריקודים הפרועים" יכלו לעזור לאנשים להתחמם בסופו של דבר.[דרוש מקור]
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 43 |  |
|  אירלנד | מצעד הסינגלים האירי | 44 |  |
|  גרמניה | מצעדי ה-GfK אנטרטיינמנט | 40 |  |
|  הולנד | מצעד 40 הסינגלים ההולנדיים | 25 |  |
|  הולנד | מצעד 100 הסינגלים ההולנדיים | 30 |  |
|  הממלכה המאוחדת | חברת המצעדים הרשמית | 47 |  |
|  חבר המדינות | טופ-היט | 38 |  |
|  טורקיה | מצעדי המוזיקה בטורקיה | 19 |  |
|  יוון | IFPI Greece | 1 |  |
|  פינלנד | המצעדים הפיניים הרשמיים | 20 |  |
|  קרואטיה | הרדיו הקרואטי | 3 |  |
|  רומניה | מצעד השירים הרומני | 44 |  |
|  שוודיה | סוורייטופליסטן | 8 |  |
|  שווייץ | המצעד השווייצרי | 24 |  |
היסטוריית שחרורים

| אזור | תַאֲרִיך | פוּרמָט |
| --- | --- | --- |
| אוקראינה | 17 במאי 2004 | סינגל דיסק |
| גרמניה | 24 במאי 2004 | סינגל דיסק |
| יוון | 24 במאי 2004 | סינגל דיסק |
| הולנד | 24 במאי 2004 | סינגל דיסק |
| פינלנד | 24 במאי 2004 | סינגל דיסק |
| בלגיה | 24 במאי 2004 | סינגל דיסק |
| שוודיה | 24 במאי 2004 | סינגל דיסק |
| לטביה | 24 במאי 2004 | סינגל דיסק |
| ליטא | 24 במאי 2004 | סינגל דיסק |
| אסטוניה | 24 במאי 2004 | סינגל דיסק |
| פולין | 24 במאי 2004 | סינגל דיסק |
| ישראל | 24 במאי 2004 | סינגל דיסק |
| טורקיה | 24 במאי 2004 | סינגל דיסק |
| צ'כיה | 24 במאי 2004 | סינגל דיסק |
| סלובקיה | 24 במאי 2004 | סינגל דיסק |
| סלובניה | 24 במאי 2004 | סינגל דיסק |
| הממלכה המאוחדת | 24 במאי 2004 | סינגל דיסק |
| ארצות הברית | 29 באפריל 2008 | הורדה דיגיטלית |
הערות שוליים

↑  "Ukraine celebrates Eurovision win". BBC. 16 במאי 2004. {{cite news}}:  (עזרה)
↑  Kelly, Ben (10 במאי 2022). "All 68 winning Eurovision songs ranked from worst to best". The Independent. נבדק ב-11 במאי 2022. {{cite web}}:  (עזרה)
↑  "VietNamNet – Sau "đạo giai điệu" lại đến "đạo hoà âm"". אורכב מהמקור ב-16 באפריל 2009. נבדק ב-13 בדצמבר 2007. {{cite web}}:  (עזרה)תחזוקה - ציטוט: bot: original URL status unknown (link)
↑  "GRAND THEFT AUTO IV - Music: Soundtrack & Radio". www.gta4.net.
↑  Bloggs, Wiwi (12 באוקטובר 2011). "Ruslana's "Wild Dances" Inspires U.S. Gymnast Jordyn Wieber". WiwiBloggs.Com. נבדק ב-15 במרץ 2012. {{cite web}}:  (עזרה)
↑  "Very Best of Eurovision Song Contest – A 60th Anniversary (CD / Digital Download Available NOW)". SBS.au. 1 במאי 2015. נבדק ב-1 במאי 2015. {{cite web}}:  (עזרה)
↑  "News of the Eurovision Song Contest 2004". www.eurosong.ru.
ערירות

התפתחות תופעת הערירות בבריטניה לאורך המאה ה-20
ערירות הוא מצב בו לאדם או לזוג אין ילדים. הערירות יכולה להיות מרצון או שלא מרצון. לערירות עלולה להיות השפעות ניכרות הן מבחינה אישית, הן מבחינה חברתית והן מבחינה פוליטית.
זוהי תופעה מורכבת אשר יכולה להיות מושפעת ממספר רב של גורמים כולל בחירה אישית, בעיות בריאותיות, נורמות חברתיות ותנאים כלכליים.
סוגים

בחירה מרצון (אל-הורות) - מתרחש כאשר יחידים או זוגות בוחרים שלא להביא ילדים לעולם, לרוב בשל הרצון לחופש אישי, הרצון להתמקד בקריירה, משיקולים כלכליים, או מתוך חוסר עניין בהורות.
ערירות בלתי רצונית - מתרחשת כאשר יחידים או זוגות רוצים להביא ילדים לעולם אך אינם מסוגלים לעשות זאת, לרוב בשל אי-פוריות או סיבוכים בריאותיים אחרים, משום שההחלטה להביא ילדים לעולם נדחתה לאורך זמן לגיל מאוחר בחיים בו מאוחר מדיי להביא ילדים לעולם, או בשל נסיבות כמו שאין בן זוג או או חוסר יציבות כלכלית.
כיצד ערירות נתפסת בחברה

במדינות מערביות רבות, ערירות מרצון מתקבלת יותר ויותר כבחירה לגיטימית. עם זאת, גם בחברות מערביות רבות ערירות בלתי רצונית עלולה להוות מקור למצוקה רגשית וחברתית ניכרת.
בחברות לא מערביות, ובמיוחד במדינות שונות באפריקה, אסיה ואמריקה הלטינית, כאשר אין לאנשים ילדים עלול להיות לכך סטיגמה ניכרת באותן החברות, ובמקרים רבים יחידים או זוגות חשוכי ילדים באותן המדינות עלולים להתמודד עם נידוי חברתי, לחץ משפחתי ניכר או אפליה.
שיקולים כלכליים

ליחידים או לזוגות ללא ילדים יש לרוב הוצאות מחיה נמוכות יותר ויותר כסף זמין, והדבר לרוב משפיע רבות על סגנון החיים שלהם - הם מסוגלים לטייל יותר, להשקיע יותר בהתפתחות האישית של עצמם.
ללא ילדים אנשים רבים בעולם, ובמיוחד במדינות העולם השלישי, עשויים להזדקק לחסוך בהרבה יותר כסף לעת זקנה משום שהם עלולים להתקשות יותר להסתגל לסיטואציה בזקנה בה הם יהיו לגמרי לבד ולא תהיה להם מקורות הכנסה או טיפול נאות לאחר שהם לא יוכלו לעבוד יותר.
השפעות > השפעות אישיות

עבור רוב האוכלוסייה, במשך רוב ההיסטוריה האנושית, כאשר אנשים לא הביאו לעולם ילדים הדבר נחשב ברוב המקרים לטרגדיה אישית גדולה, הכרוכה בצער רב, במיוחד כאשר הדבר נבע מאי יכולת להיכנס לריון או ממותו של ילד. בטרם הובן היטב תהליך ההתעברות, בדרך כלל נהגו באופן מיידי להאשים את האישה על כך שהזוג לא הצליח להביא ילדים לעולם, ולכך הייתה השפעה ניכרת במיוחד לנשים כאשר הן לא הביאו לעולם ילדים. לאורך ההיסטוריה היו אפילו משפחות עשירות ללא ילדים שבחרו לאמץ ילדים על מנת שיהיו להם יורשים, או במקרים בהם לא נולדו להם בנים.
השפעות > השפעות פסיכולוגיות

אנשים אשר מתמודדים עם ערירות בלתי רצונית עלולים לעיתים לחוות תסמינים של מצוקה הדומים לאלו שחווים אנשים שכולים, כמו בעיות בריאות, חרדה ודיכאון.
השפעות > השפעות פוליטיות

במקרים מסוימים בהם אנשים לא יכלו להביא לעולם ילדים, ובמיוחד במקרים בהם לא היה צאצא ביולוגי שיהיה יורש העצר לכתר המלוכה, אך גם במקרים בהם לאנשים בעמדות כוח או השפעה אין צאצא ביולוגי שיהיה היורש - היו השפעות עצומות על הפוליטיקה, התרבות והחברה. במקרים רבים, אפילו שלאנשים היו צאצאים ביולוגים ממין נקבה אך לא היה אפילו צאצא ביולוגי אחד ממין זכר, הדבר היה נחשב גם לסיטואציה של ערירות, שכן היה ניתן לרשת את הרכוש ואת תואר האצולה רק כאשר היו צאצאים ביולוגיים ממין זכר. דוגמאות בולטות להשפעות ההיסטוריות של סיטואציה בה אנשים לא יכלו להביא ילדים לעולם כוללות בין היתר את:
מלכת אנגליה אליזבת הראשונה - הייתה ערירית משום שהיא מעולם לא התחתנה, בין היתר על מנת למנוע חוסר יציבות פוליטית בממלכה, שעברה במותה מבית טיודור לבית סטיוארט.
מלך אנגליה הנרי השמיני - הנרי השמיני התגרש מאשתו הראשונה קתרין מאראגון, לה הוא היה נשוי במשך מעל ל-20 שנים, משום שהיא לא הביאה לעולם צאצא זכר שירש בבוא העת את כס המלכות. החלטה זו הביאה לניתוק בין הכנסיות האנגליות והרומיות אשר לו הייתה השפעה ניכרת ברחבי אירופה במשך מאות שנים.
מלכת בריטניה אן - היא נכנסה להריון 17 פעמים, אך כול ההריונות כשלו, ובשל כך כס המלכות עבר מבית סטיוארט לבית הנובר.
אשתו הראשונה של נפוליאון, ז'וזפין דה בוארנה, לא ילדה לו ילדים ולכן הוא בחר להתגרש ממנה ולהתחתן עם אישה אחרת, על מנת שיהיה לו צאצא ביולוגי שיהיה היורש שלו.
משום שלא היה צאצא ביולוגי ממין זכר שיירש את הכס של קיסר יפן הדבר הביא בעבר את המדינה למשבר חוקתי.
השפעות > השפעות חברתיות

מבחינה חברתית, לאורך ההיסטוריה פעמים רבות כאשר בני זוג לא הביאו לעולם ילדים הדבר גרם לבעיות כלכליות שונות ולעיתים רבות להתמוטטות של חברות אשר היו תלויות בכך שיהיו צאצאים שייקחו חלק בכלכלה ויסייעו לפרנס את יתר בני המשפחה או את יתר בני השבט.
במאות ה-20 וה-21, כאשר במדינות רבות בעולם החלה להיות לאנשים שליטה גדולה בהרבה על תהליך ההתעברות, ככל שהסיטואציה של ערירות הופכת גדולה יותר בחברה יש לכך השפעה הולכת וגוברת על החברה באותן המדינה ועל הכלכלה של אותן המדינות.
במדינות מסוימות, ואפילו במדינות עם שירותי בריאות ושירותים סוציאליים ממלכתיים, לצאצאים יש חשיבות רבה בחברה משום שלרוב הם יהיו אלו שיתמכו בבני משפחה קשישים כאשר הם יהפכו למטפלים שלהם במשרה מלאה או חלקית, או שהם יהיו אלו למשל שילוו אותם לפגישות רפואיות, יעזרו להם לנקות את הבית ולעשות קניות, יסייעו להם לטפל בסוגיות יותר אינטימיות, או יהיו אלו שיסייעו להם בעניינים פיננסיים. אם וכאשר שירותי הבריאות אותם מספקת המדינה יהיו פחות זמינים לאוכלוסייה הרחבה בעתיד, עקב צניחה במקורות המימון לדוגמה או מחסור באנשי צוות שיטפלו באוכלוסייה הקשישה, ואם מספר המקומיים בלי ילדים ילך ויגדל באופן מהותי, כמות האנשים שיוותרו ללא עזרה ותמיכה ככל שהם יזדקנו, יהיה צפוי לגדול באופן מהותי עם השנים.
ראו גם

מס על חוסר ילדים
אל-הורות
Double Income no Kids
אידיוקרטיה: הטמטום שולט
הורות
הערות שוליים

↑  Lechner, L.; Bolman, C.; van Dalen, A. (1 בינואר 2007). "Definite involuntary childlessness: associations between coping, social support and psychological distress". Human Reproduction. 22 (1): 288–294. doi:10.1093/humrep/del327. PMID 16920722. {{cite journal}}:  (עזרה)
↑  McCurry, Justin (6 בספטמבר 2006). "Baby boy ends 40-year wait for heir to chrysanthemum throne". The Guardian. {{cite news}}:  (עזרה)
↑  McCurry, Justin (4 בנובמבר 2005). "Bring back concubines, urges emperor's cousin". The Guardian. {{cite news}}:  (עזרה)
↑  Toshihiko Hara (בנובמבר 2008). "Increasing Childlessness in Germany and Japan: Toward a Childless Society?". International Journal of Japanese Sociology. 17 (1): 42–62. doi:10.1111/j.1475-6781.2008.00110.x. {{cite journal}}:  (עזרה)
| --- | --- |
בקרת זהויות :  NLI: 987007285515505171  GND: 4137385-6  LCCN: sh85023417  NKC: ph118826
ג'אני סקיקי

| --- | --- |

סקיצה מקורית מאת קאראמבה לתלבושתו של ג'אני סקיקי
 מידע כללי
 מלחין:  ג'אקומו פוצ'יני
 לבריתן:  Giovacchino Forzano 
 מבוסס על:  הקומדיה האלוהית 
 סוגה:  אופרה קומית (אופרה בופה)
 שפה:  איטלקית
 מספר מערכות:  1
 זמן התרחשות העלילה:  שנת 1299
 מקום התרחשות העלילה:  פירנצה
 תפקידים
 בואוזו דונאטי סוחר עשיר, זה הרגע מת  ג'אני סקיקי, בן 50 (בריטון).  לאורטה, בתו של סקיקי, בת 20 (סופרן).  ציטה או "לה וקיה" ("הזקנה"), בת הדוד של בואוזו דונאטי, בת 60 (קונטראלט).  רינוצ'ו, אחיינה של ציטה (טנור)  גרארדו אחיינו של המנוח, בן 40 (טנור)  נלה אשתו של גרארדו, בת 34 (סופרן)  גרארדינו בנם, בן 7 ("קול לבן")  בטו די סיניה גיסו של המנוח, עני ולבוש ברישול, גיל לא ברור (בס)  סימונֶה בן דודו של המנוח, בן 70 (בס)  מארקו בנו של סימונה, בן 45 (בריטון)  לה צ'סקה אשתו של מארקו, בת 38 (מצו סופרן)  מאסטרו ספינלוצ'ו רופא (בס)  אמנציו די ניקולאו נוטריון (בריטון)  גוצ'ו צבּע, משמש כאחד העדים (בס)  פינלינו סנדלר, משמש כאחד העדים (בס)
 
ג'אני סקיקי (באיטלקית: Gianni Schicchi) היא אופרה במערכה אחת מאת ג'אקומו פוצ'יני. אופרה זו, שנכתבה בשנים 1917–1918, מהווה חלק בטרילוגיית האופרות "טריפטיך" (באיטלקית: "Il Trittico") שחיבר פוצ'יני, והיא האופרה הקומית מבין השלוש (לצד האופרה המיסטית "האחות אנג'ליקה" וזו הדרמטית "האדרת"). האופרה חוברה על פי ליברטו מאת ג'ובאקינו פורצאנו, שביסס העלילה על אפיזודה קצרה הלקוחה מה"קאנטו" השלושים מתוך ה"תופת" ב"קומדיה האלוהית" מאת דנטה אליגיירי. הבכורה העולמית התרחשה ב-14 בדצמבר 1918 על בימת המטרופוליטן אופרה בניו יורק.
תקציר העלילה

אחד מקרובי משפחתו של בואוזו דונאטי (Buoso Donati), סוחר עשיר שזה עתה מת, מזעיק את ג'אני סקיקי, הידוע בכל פירנצה בזכות חריפות שכלו, על מנת שיציל את בני המשפחה מהתסבוכת שאליה נקלעו: דונאטי הוריש את כל ממונו הרב ונכסיו למנזר בקרבת מקום. ג'אני סקיקי רוקח מזימה: מכיוון שדונאטי מת זה עתה ואיש אינו יודע עוד על כך, יובל המנוח לחדר הסמוך, ואילו סקיקי עצמו ייכנס לתוך בגדיו, ובחיקוי קולו וסגנון דיבורו, יכתיב הוא לנוטריון צוואה חדשה.
כל אחד מבני המשפחה מנסה בתורו לשחד את סקיקי בסתר, על מנת ש"יוריש" להם את מרבית נכסי המנוח: ביתו, פרדתו ("הפרדה הטובה ביותר בטוסקנה") והטחנות שבעיר סיניה (Signa) אשר בבעלותו. סקיקי מסכים לבקשות כל אחד ואחד מהם, ומיד אחר כך, לאחר שהתקבצו סביבו כולם, מזהיר אותם ומזכיר להם שהעונש הקבוע בחוק למתחזים בענייני ירושה ואף למשתפי הפעולה הוא כריתת היד והגליה מפירנצה. כשמגיעים הנוטריון והעדים, סקיקי כבר מוכן במיטתו של המנוח ובבגדיו להכתיב את הצוואה החדשה; למנזר "סנטה רֶפּראטה" (Santa Reparata) משאיר חמש לירות בלבד. את שאר כספו של דונאטי מחלק הוא שווה בשווה בין קרובי המשפחה, ואף את הנכסים פחותי הערך מחלק כך ביניהם.
הקרובים רותחים מזעם כאשר את שלושת הנכסים החשובים ביותר, הפרדה, הטחנות והבית, משאיר הוא במקום להם, כפי שהבטיח, ל"חברו היקר, המסור והאהוב ג'אני סקיקי". על מנת לא להיחשף, מחכים הם שיסתלקו הנוטריון ושני העדים, וכשאלה יוצאים, משתלחים הם בג'אני סקיקי ומתחילים לבזוז מכל הבא ליד. סקיקי מגרש את כולם מן הבית, אשר שייך כעת לו. האופרה מסתיימת כאשר לאורטה, בתו של סקיקי, ורינוצ'ו, אחיינו של המנוח, המאוהבים זה זמן רב, מתחבקים במרפסת הבית. סקיקי מחייך למראה אושרם ומשביעות רצון ממזימתו.
על האופרה

הכתיבה המוזיקלית של ג'אני סקיקי, בידיו האמונות של פוצ'יני, מפגינה את בקיאותו ברזי הכתיבה המוזיקלית לתיאטרון; היא עוקבת היטב אחר הטקסט ההומוריסטי של פורצאנו, ומשרתת אותו נאמנה. המוזיקה קולחת ורציפה, הדמויות מאופיינות היטב, נעשה שימוש מחושב ולעיתים מחוכם מאוד בלייטמוטיבים, והתזמור עשיר ומגוון.
על-כן, רואים מבקרים רבים בג'אני סקיקי אחת משלוש האופרות הקומיות הטובות בכל תולדות האופרה, לצד "הספר מסביליה" של רוסיני ו"פלסטף" מאת ורדי.
קטעים נודעים ב"ג'אני סקיקי"

האריה "O mio babbino caro" - אריה קצרה ששרה לאורטה לאביה, ג'אני סקיקי, הכועס על קרובי המנוח. סקיקי רוצה ללכת מבית המנוח ולא לעזור לבני המשפחה ואז באריה זו מסבירה לו לאורטה כי היא אוהבת את רינוצ'ו וכך מפצירה בו להישאר. אריה זו הפכה ברבות השנים לאחת האריות המוכרות ביותר בכל הרפרטואר האופראי. משמשת זמרות סופרן רבות כקטע הדרן ברסיטלים, ואף כקטע מקובל באודיציות.
האריה "Firenze è come un albero fiorito" - האריה של רינוצ'ו. באריה זו מתאר לבני המשפחה את מעלותיו של ג'אני סקיקי.
המונולוג "!Ah!... che zucconi" - מונולוג בו ג'אני סקיקי מפרט בפני משפחת המנוח את המזימה שרקח.
ראו גם

וריזמו (אופרה)
אופרה בופה
בנק לאומי לישראל

.
| --- | --- |


בנייני ההנהלה של בנק לאומי בתל אביב
 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  לאומי
 מייסדים:  ההסתדרות הציונית
 תקופת הפעילות:  מ-1902 בשם "בנק אנגלו-פלשתינה" – 1951  מ-1 במאי 1951 בשם "בנק לאומי לישראל" – הווה
 חברות בנות:  Pepper (אפליקציה)
 מיקום המטה:  תל אביב-יפו 
 משרד ראשי:  תל אביב
 ענפי תעשייה:  מימון 
 מוצרים עיקריים:  שירותי בנקאות
 שווי שוק:  70.2 מיליארד ש"ח (6 בפברואר 2025)
 הכנסות:  21.1 מיליארד ש"ח (2023)
 רווח:  7.03 מיליארד ש"ח (2023)
 הון עצמי:  54.5 מיליארד ש"ח (2023)
 סך המאזן:  731 מיליארד ש"ח (2023)
 יחס הון:  11.66 (2023)
 יו"ר:  אורי אלון
 מנכ"ל:  חנן פרידמן
 עובדים:  7962 (2023)
  
 www.leumi.co.il
 
לוגו בנק לאומי לישראל עד שנת 2022
בנק לאומי לישראל בע"מ הוא התאגיד הבנקאי הוותיק בישראל. נוסד בלונדון בשנת 1902 בשם "בנק אנגלו-פלשתינה", על פי חזונו של ד"ר בנימין זאב הרצל, שראה צורך בהקמתה של זרוע פיננסית שתתמוך בפעילות התנועה הציונית בארץ ישראל. הבנק הפך בשנת 1951 לבנק לאומי לישראל, או בקיצור בנק לאומי.
הבנק, הציג בשנת 1902 מאזן של 58,000 ליש"ט, הפך עם השנים למודרני וגלובלי, ועל פי נתוני הדוחות הכספיים לשנת 2023 הוא הבנק הגדול בישראל במונחי הון עצמי.
קבוצת לאומי מעסיקה כ-8,000 עובדים. מניות בנק לאומי מוחזקות על ידי הציבור והגופים המוסדיים ונסחרות בבורסה לניירות ערך בתל אביב.
מנכ"ל הבנק הוא עו"ד חנן פרידמן, שהחל לכהן בתפקידו ב-1 בנובמבר 2019 ויו"ר הבנק הוא אורי אלון.
היסטוריה > בנק אנגלו-פלשתינה

בנק אנגלו-פלשתינה הוקם ב-1902 על ידי המוסד הבנקאי "אוצר התיישבות היהודים" (אוה"ה) של ההסתדרות הציונית. הקמת הבנק הייתה חלק מחזונו של בנימין זאב הרצל, שסבר כי על מנת להקים יישוב יהודי ומדינה יהודית בארץ ישראל, התנועה הציונית צריכה להפסיק להתבסס על תרומות ונדבנים, ולהקים גוף פיננסי שיעניק הלוואות ולא תרומות, וכך יוכל להמריץ את המשק ואת הכלכלה של המדינה שבדרך.
הסניף הראשון של הבנק, בניהולו של זלמן דוד ליבונטין, נפתח ביפו בשנת 1903, ומאז היה הבנק מעורב בכל ההתפתחויות הכלכליות המשמעותיות של הקמת המדינה. בשנת 1909 נתן הבנק את הערבויות ואת הליווי הפיננסי הראשוני להקמת השכונה החדשה שקמה מחוץ לחומות יפו – היא העיר תל אביב. הבנק העניק אשראי לפעילות חקלאית, והפעילות שלו אפשרה לתושבי ארץ ישראל בזמן מלחמת העולם הראשונה להינצל מקריסה כלכלית ומאנרכיה מוניטרית, שאפיינה מדינות אחרות בעת המלחמה.
בין שתי מלחמות העולם הרחיב הבנק את פעילותו ועזר לתעשייה, למסחר ולבנייה בארץ ישראל, ובין היתר היה לו תפקיד מפתח בהקמת נמל תל אביב, יריד המזרח ולשכות המסחר.
ביוזמת ההסתדרות הציונית אף הוקם אז הבנק למשכנתאות – הפועל היום בשם 'לאומי למשכנתאות', כמערך בתוך החטיבה הקמעונאית של לאומי.
עם הקמת המדינה בשנת 1948 נחתמה אמנה בין הבנק לבין הממשלה הזמנית, ובה הוגדר הבנק בתור הסוכן הכספי של מדינת ישראל. בהתאם לכך, הבנק (אז בשם אפ"ב – "בנק אנגלו-פלשתינה"), שימש כבנק המרכזי של ישראל ואף הנפיק את שטרות הכסף הראשונים שלה, שהיו הילך חוקי החל מ-18 באוגוסט 1948.
היסטוריה > בנק לאומי לישראל

ב-1 במאי 1951 הועברו כל הנכסים וההתחייבויות של "בנק אנגלו-פלשתינה" לחברה חדשה בשם "בנק לאומי לישראל בע"מ". בעקבות כך, הונפקה סדרת שטרות חדשה, והמטבע החדש נקרא: "לירה ישראלית". החלפת המטבע בוצעה ביוני 1952, ולוותה במילווה חובה בן 10 אחוזים על המזומנים וחשבונות עובר ושב.
גלי העלייה שהגיעו מיד עם קום המדינה הביאו לפתיחת סניפים רבים של בנק לאומי בארץ, ובשנת 1960 היה הבנק עם פריסה רחבה של 125 סניפים ברחבי ישראל. בשנת 1954 רכש הבנק את מניות "האגודה הארץ-ישראלית" וקנה שליטה בבנק אגוד שנוסד שלוש שנים קודם לכן. שיתוף הפעולה הזה איפשר את קידומה של תעשיית היהלומים והעברת יהלומים לא מלוטשים לליטוש בישראל, ובנק אגוד היה המקור העיקרי למימון פעילות תעשיית היהלומים המקומית – שסיפקה לישראל את מטבע החוץ הנצרך כל כך באותה עת.
בנק לאומי המשיך לסייע לתעשייה בארץ, בין היתר באמצעות חברת הבת: "בנק לאומי לפיתוח התעשייה", שנוסדה בשנת 1944.
הבנק עזר לפתח גם את ענף החקלאות, באמצעות חברת הבת "אוצר לחקלאות", דרכה קודמו מימון אשראי לחקלאים ברחבי הארץ. בשנות ה-80 היה חלקו של לאומי בהקצאת מימון לחקלאות גבוה מן הממוצע במערכת הבנקאית כולה.
בשנת 1983 הולאם הבנק בעקבות משבר מניות הבנקים. בעקבות המלצות ועדת בייסקי נאלץ יו"ר מועצת המנהלים של הבנק, ארנסט יפת, לפרוש מתפקידו. במסגרת מדיניות ההפרטה שהנהיג משרד האוצר מכרה המדינה בהדרגה את מרבית המניות שברשותה, אולם לא הצליחה למכור את גרעין השליטה בבנק. בשנת 2005 ערכה המדינה מכרז על מניות השליטה של הבנק, וזכתה בו קבוצת קרנות הגידור האמריקאיות סרברוס-גבריאל. בעקבות הזכייה רכשה קבוצה זו מהמדינה 9.99% ממניות הבנק. אולם בסופו של דבר נדחתה בשנת 2007 בקשת הקבוצה לקבל היתר שליטה בבנק.
בראשית המאה ה-21 תמך הבנק במימון שני פרויקטים לאומיים רחבי היקף: תחנת הכוח "אורות רבין" בחדרה, וכביש חוצה ישראל (כביש 6), זאת בנוסף לעשרות פרויקטים של התעשיות הביטחוניות הישראליות.
קבוצת לאומי מספקת מגוון שירותי בנקאות לכל סוגי הלקוחות, החל במשקי בית, דרך עסקים קטנים ובינוניים וכלה בתאגידי ענק. חברות הבנות של קבוצת לאומי כוללות את 'לאומי פרטנרס' – זרוע ההשקעות הריאליות של הקבוצה, לאומיטק – זרוע בנקאות ההיי-טק של הקבוצה ו-VIDEA – חברת ניהול תיקי השקעות דיגיטלית. לקבוצת לאומי סניפים ונציגויות בצמתים פיננסיים מרכזיים ברחבי העולם, לרבות ניו יורק, לונדון, פאלו אלטו ושאנגחאי.
המגזין הכלכלי The Banker בחר בלאומי כ"בנק השנה בישראל" חמש פעמים במהלך העשור השני של המאה ה-21 (2010, 2014, 2016, 2018, 2019).
ב-24 בפברואר 2022 הודיעה קבוצת לאומי כי בכוונתה לסגור את אפליקציית התשלומים Pay (לשעבר Pepper Pay) בחודש אפריל.
היסטוריה > פרשת מתחם חמי טבריה והחרם החרדי

מתחם "חמי טבריה" נרכש בשנות ה-40 של המאה העשרים ובשנות ה-60 של המאה העשרים פיתחה אותו חברת אפריקה ישראל כאתר תיירות ונופש. הוקמו מרחצאות "חמי טבריה הצעירה" והמלונות "גני חמת" ו"גלי כנרת". בשנות ה-80 של המאה העשרים החליטה החברה להוסיף אגף חדש לבית המלון "גני חמת". בחפירות שנערכו לצורך יציקת היסודות נתגלו עצמות וקברים רבים, עקב העובדה שמיקומו של בית המלון נשק לבית העלמין העתיק של טבריה. עם היוודע המקרה פרצו שוב הפגנות ומחאות רבות, בטבריה ובריכוזים חרדיים בישראל. לבסוף הוצעו להנהלת המלון פתרונות הלכתיים-טכניים לפיהם יישארו הקברים במקומם, ובניית האגף התבצע על הגבהה מיוחדת. עם זאת בעדה החרדית החליטו להטיל חרם על בנק לאומי שהחזיק במניות אפריקה ישראל. בשנת 2009, מכרה אפריקה ישראל את "חברת חמי טבריה בע"מ" שמחזיקה בקרקעות ובמרחצאות בשטח של כ-250 דונם, ובמלון "גני חמת" (שנקרא אז "הולידיי אין טבריה"), לאיש העסקים יחזקאל מורד.
היסטוריה > פרשת העלמות המס בארצות הברית

בשנת 2014 הוועדה לניירות ערך ולבורסות של ארצות הברית פתחה בחקירה כנגד מספר בנקים ישראלים בחשד כי הבנקים סייעו ללקוחות בעלי אזרחות אמריקאית להעלים מס בין השנים 2000–2010. בנק לאומי נפגע באופן הקשה ביותר בפרשת העלמות המס בארצות הברית בין היתר עקב פעילותו הנרחבת בארצות הברית ביחס לשאר הבנקים בישראל.
בחקירה נגד בנק לאומי היו מעורבות מספר רשויות נפרדות בנוגע להיבטים שונים בפרשה: הוועדה לניירות ערך ולבורסות, משרד המשפטים והרשות לשירותים פיננסים של מדינת ניו יורק. בניגוד למרבית החקירות בחשד לסיוע העלמת מס מצד מוסדות פיננסים אשר מתמקדות בעיקר בסיוע פסיבי (כלומר אי דיווח על העלמת מס), החשדות כנגד הבנק היו חמורים מאוד כאשר הגדרת רמת הסיוע לאזרחים מעלימי מס הוגדרה בסולם של 1-5 ברמה הגבוהה ביותר - רמה 5. עוד הגדירו הרשויות האמריקאיות את הסיוע כ"סיוע אקטיבי" תוך "ידיעה ממשית על העלמות המס".
הבנק הפריש במספר פעימות, סכום מצטבר בסך של למעלה מארבע מאות מיליון דולר עבור חלקו בפרשה, הסכום הגבוה ביותר מבין כל הבנקים והקנס הגבוה ביותר ששילם בנק ישראלי אי פעם.
הפרשה נסגרה באופן סופי ביום 18 ב-אוקטובר 2016 כאשר נציגי הבנק חתמו על הסדר סופי במסגרתו הבנק מודה בסיוע אקטיבי להעלמת מס ונדרש לשלם קנס של יותר מארבע מאות מיליון דולר.
פעילות הקבוצה > פעילות דיגיטלית

בראשית שנות ה-60 החלו הבנקים המובילים בארצות הברית לעשות שימוש במחשבים. בשנת 1964 הופעל המחשב הראשון בבנק לאומי, ובשנים שלאחר מכן שודרגה כל הפעילות המיכונית בבנק. בשנת 1971 הוכנס לשימוש, לראשונה בישראל, מכשיר ה"טלר האוטומטי", או הכספומט, לרחוב דיזנגוף דרכו יכלו תושבי העיר למשוך כסף באופן אוטומטי וללא עזרת פקיד. בראשית שנות ה-80 היה לאומי מהבנקים הראשונים בעולם שאיפשרו ללקוחותיהם עבודה מקוונת – תחילה דרך הטלפון ומאוחר יותר באמצעות האינטרנט.
בין כלל סניפיו החל הבנק להפעיל, בסוף שנות ה-90, גם סניף וירטואלי שנקרא "הבנק הישיר הראשון" – סניף שכל הקשר שלו עם לקוחותיו נעשה בתקשורת מרחוק, באמצעות הטלפון והאינטרנט ובאמצעות שירותי שליחים ושירותי דואר כאשר נדרשת העברה פיזית של מסמכים (כגון פנקסי צ'קים). עם הקמתו נקרא סניף זה "הישיר הראשון", וביולי 2009 עבר שינוי מיתוג ושמו שונה ל"ישיר לאומי".
בשנת 2016 היה בנק לאומי לבנק הראשון בישראל, שעבר להשתמש בטכנולוגיית מחשוב ענן.[דרוש מקור]
על רקע המהפכה הטכנולוגית ועם כניסת שירותים דיגיטליים לבנקים בכל העולם, הקים בנק לאומי בראשית 2016 את 'החטיבה לבנקאות דיגיטלית'. מטרת החטיבה הייתה לפתח את מגוון השירותים הבנקאיים שניתנים ללקוחות באמצעות ערוצי הדיגיטל, להטמיע טכנולוגיה מתקדמת בכל קווי העסקים של הבנק, ולהקים את הבנק הדיגיטלי הראשון בישראל. במסגרת זו, השיק לאומי בראשית 2017 אפליקציית תשלומים עבור לקוחות כל הבנקים, אפליקציית PAY. מספר חודשים לאחר מכן השיק לאומי את PEPPER, הבנק הדיגיטלי הראשון מסוגו בארץ. עם זאת בשנה הראשונה לאחר השקתו סבל השירות מתקלות רבות ותלונות של לקוחות על תפקוד מערך שירות הלקוחות בחברה, ועל כך שכספים המועברים בין משתמשים באפליקציה אינם מגיעים ליעדם.
בעקבות המעבר לשירות דיגיטלי סגר הבנק בין השנים 2013 ל-2018 64 סניפים, ומאז מספר סניפיו נמוך מזה של בנק מזרחי טפחות. במקביל גם הקטין לאומי את מספר העובדים שלו ביותר מ-2,200 איש.
פעילות הקבוצה > מתחם קש"ב בלוד

מתחם קש"ב (קריית שירותים בל"ל), הממוקם באזור התעשייה הצפוני של לוד, הוא מרכז המחשבים, שירות הלקוחות, מכרז ההדרכה ובעתיד תעבור אליו גם הנהלת הבנק מתל אביב. הפרויקט החל בשנת 1980 כאשר החברה לפיתוח אזור לוד-רמלה החליטה להקצאת שטח של 100 דונם להקמת מרכז שירותי מחשב לענף הפיננסים. הרעיון מאחרי הפרויקט היה, למשוך מוסד פיננסי שיקים במקום מרכז שירותים לעובדים שאינם באים במגע עם הקהל, בבניין משרדים ייעודי בעלות זולה יחסית למרכז תל אביב. יתרון נוסף של האזור היה נגישות לכבישים ראשיים (כביש 1 וכביש 40). בנק לאומי נענה להצעה והקמת הפרויקט החלה בשנת 1983. חברת אפריקה ישראל להשקעות זכתה במכרז להקמת המתחם, בו 30,000 מטר רבוע, ובו נבנה לראשונה בישראל מרכז נתונים ייעודי וחדרי מחשבים תת-קרקעיים. על פי התכנון הייתה אמורה לקום גם שכונת מגורים בסמוך, עבור עובדי הבנק. הקמת המתחם הושלמה בשנת 1990, אך אכלוסו התעכב עקב סירובם של עובדי הבנק לעבור ללוד. במשך השנים בנה בנק לאומי מבנים נוספים במתחם, וגם בנק מזרחי טפחות העביר את מכרז המחשבים שלו למבנה חדש שבנה מדרום למתחם קש"ב של לאומי. ביוני 2019 הודיע על העברת כל הנהלת הבנק למתחם.